সত্যমেব জয়তে
সত্যমেব জয়তে (সংস্কৃত: सत्यमेव जयते) ভারতের রাষ্ট্রীয় নীতিবাক্য। এর অর্থ "সত্যের জয় অবশ্যম্ভাবী।" সত্যমেব জয়তে মুন্ডক উপনিষদের একটি মন্ত্র। ১৯১৮ খ্রিষ্টাব্দে মহাত্মা পণ্ডিত মদন মোহন মালব্য ভারতের জাতীয় কংগ্রেসের সভাপতি থাকার সময় এই মন্ত্রটিকে জাতীয় রাজনীতিতে নিয়ে এসে খুব জনপ্রিয় করেন। ইনি পরবর্তী কালে "অখিল ভারতীয় হিন্দু মহাসভা" গঠন করেছিলেন। বর্তমান "ভারতীয় জনতা পার্টি"-র ইনি একজন চিন্তাবিদ ছিলেন ও এরই সাথে ইনি "হিন্দু জাতীয়তাবাদের" সূচনা করেছিলেন। এরই সাথে ইনি বর্তমান বিখ্যাত বেনারস হিন্দু বিশ্ববিদ্যালয়ের একাধারে প্রতিষ্ঠাতা ও উপাচার্য ছিলেন। এই মন্ত্রটি দেবনাগরী হরফে ভারতের জাতীয় প্রতীকের নিচের অংশে এবং সমস্ত ভারতীয় মুদ্রায় লেখা থাকে।